ઈશ્વરે તો સ્ત્રી અને પુરુષમા માત્ર પ્રજનન ક્ષમતા સિવાય અન્ય કોઈ તફાવત નથી કરેલો… તો શું પુરુષ કે સ્ત્રી આવું ઈચ્છે છે.. કે પછી આ સમાજ..? વર્ષોથી ચાલતા આવતા અમુક રીવાજો.. અમુક બાબતો શું સમાજ બદલી ના શકે? દિકરી બન્યા એટલે એકલા રહેતા હોય છતાં પિતાને ત્યાં ના રહી શકાય.. સમાજ ઘરજમાઈ કહે. એટલા માટે દિકરી એક દીકરાથી પણ વિશેષ હોય.. છતાં સમાજના કારણે મા-બાપ સાથે રહી ના શકે અને પરણ્યા પછી તો ખાસ..એવું શું કામ? એ જ રીતે દીકરો હોવા છતાં એક જ ગામમાં અલગ મકાનમા રહેતા હોય તો કેમ સમાજ એ દીકરાને મા-બાપ થી દૂર થવાની ટીકા કે સાથે રહેવાની અપીલ કરતો નથી? બીજું એ કે સ્ત્રી જ ઘર સંભાળે પુરુષ નહિ. એવું કોણે કહી દીધું? શું પુરુષ એકલો રહતો હોય તો ઘરની જવાબદારી સંભાળતો નથી..? પણ સ્ત્રી સાથે રહે એટલે સ્ત્રી પર જ કેમ બધી જવાબદારી આવી જાય છે? ઈશ્વરે જે તફાવત રાખ્યો છે. એ સ્ત્રી બખૂબી સમજે છે અને નિભાવી પણ જાણે છે. એક સામાન્ય સ્ત્રી હોય કે પ્રખ્યાત સ્ત્રી. દરેક સ્ત્રી તેની મર્યાદાઓ જાણે જ છે.. દરેક સ્ત્રી મા બનવાના સુખને આવકારે જ છે. ગમ્મે તેવી સફળ કારકિર્દી હોય સ્ત્રી પોતાને દિકરી, પત્ની અને મા બનવાનું સન્માન સર્વ શ્રેષ્ઠ જ માને છે.